<classify> UMOJA wa Vijana wa Chama Cha Mapinduzi UVCCM Mkoa wa Dar es Salaam umezindua kampeni ya Dar es Salaam ya Kijani ikiwa na lengo la kurudisha mitaa na majimbo yaliyokwenda upinzani.Kampeni hiyo inalenga kuweka mikakati kwa kuanzia ngazi za jumuiya zote kuanza kujipanga kuelekea kwenye uchaguzi wa Serikali za Mitaa unaotarajiwa kufanyika mwaka huu pamoja na Uchaguzi Mkuu mwakani.Akizugumza katika uzinduzi wa kampeni hiyo iliofanyika Chuo Kikuu Kishirikishi cha Elimu Dar es Salaam DUCE juzi, Mwenyekiti wa UVCCM Mkoa wa Dar es Salaam, Mussa Kilakala alisema kampeni hiyo itachochea ustawi zaidi wa CCM katika Mkoa wa Dar es Salaam na kuzidi kukita mizizi katika ngazi zote kuanzia mkoa hadi majimbo, wilaya hadi kata, na matawi hadi mitaa.Leo tunazindua kampeni yetu ya Dar es Salaam ya Kijani kuelekea Serikali za Mitaa 2019, kampeni kabambe kwa ajili ya kuirejeshea CCM mitaa iliyopotea katika uchaguzi uliopita ambayo kwayo itatusaidia kupata ushindi mkubwa katika mkoa katika Uchaguzi Mkuu wa 2020 wa udiwani, ubunge na urais.  <topic>: KITAIFA 